CELEX: E2014J0013
Language: da
Date: 2015-01-28 00:00:00
Title: Domstolens dom af 28. januar 2015 i sag E-13/14 — EFTA-Tilsynsmyndigheden mod Island (En kontraherende parts manglende opfyldelse af sine forpligtelser — manglende gennemførelse — direktiv 2004/113/EF af 13. december 2004 om gennemførelse af princippet om ligebehandling af mænd og kvinder i forbindelse med adgang til og levering af varer og tjenesteydelser)

18.6.2015   
            
            
               DA
            
            
               Den Europæiske Unions Tidende
            
            
               C 201/7
            
         DOMSTOLENS DOM
   af 28. januar 2015
   i sag E-13/14
   EFTA-Tilsynsmyndigheden mod Island
   (En kontraherende parts manglende opfyldelse af sine forpligtelser — manglende gennemførelse — direktiv 2004/113/EF af 13. december 2004 om gennemførelse af princippet om ligebehandling af mænd og kvinder i forbindelse med adgang til og levering af varer og tjenesteydelser)
   (2015/C 201/07)
   I sag E-13/14, EFTA-Tilsynsmyndigheden mod Island, vedrørende en påstand om, at det fastslås, at Island har tilsidesat sine forpligtelser i henhold til den retsakt, der er omhandlet i punkt 21c i bilag XVIII til aftalen om Det Europæiske Økonomiske Samarbejdsområde (Rådets direktiv 2004/113/EF af 13. december 2004 om gennemførelse af princippet om ligebehandling af mænd og kvinder i forbindelse med adgang til og levering af varer og tjenesteydelser) som tilpasset EØS-aftalen ved protokol 1 hertil og ved Det Blandede EØS-udvalgs afgørelse nr. 147/2009 af 4. december 2009, og i henhold til EØS-aftalens artikel 7, idet Island ikke inden for den fastsatte frist har vedtaget de foranstaltninger, der nødvendige for at gennemføre nævnte retsakt, eller ikke straks har underrettet Tilsynsmyndigheden herom, har Domstolen, sammensat af præsidenten Carl Baudenbacher og dommerne Per Christiansen og Páll Hreinsson (refererende dommer) afsagt dom den 28. januar 2015.
   Domskonklusionen lyder således:
   
               1.
            
            
               Island har tilsidesat sine forpligtelser i henhold til den retsakt, der er omhandlet i punkt 21c i bilag XVIII til aftalen om Det Europæiske Økonomiske Samarbejdsområde (Rådets direktiv 2004/113/EF af 13. december 2004 om gennemførelse af princippet om ligebehandling af mænd og kvinder i forbindelse med adgang til og levering af varer og tjenesteydelser) som tilpasset EØS-aftalen ved protokol 1 hertil og ved Det Blandede EØS-udvalgs afgørelse nr. 147/2009 af 4. december 2009, og i henhold til EØS-aftalens artikel 7, idet Island ikke inden for den fastsatte frist har vedtaget de foranstaltninger, der nødvendige for at gennemføre nævnte retsakt.
            
         
               2.
            
            
               Island betaler sagens omkostninger.